b'\n_START_ARTICLE_\nRicard Bellveser Icardo\n_START_SECTION_\nBiografia\n_START_PARAGRAPH_\nVa passar la seua inf\xc3\xa0ncia a Atzeneta d\'Albaida (la Vall d\'Albaida), poble que ha servit d\'escenari per a moltes de les seues hist\xc3\xb2ries, escrites en castell\xc3\xa0. Va cursar estudis universitaris de Periodisme, Ci\xc3\xa8ncies de la Informaci\xc3\xb3 i Filologia Hisp\xc3\xa0nica, a Madrid i Val\xc3\xa8ncia. Constant viatger, \xc3\xa9s permanentment convidat a Congressos i trobades d\'escriptors o a donar xerrades en diverses universitats arreu del m\xc3\xb3n. Durant m\xc3\xa9s de 20 anys es va dedicar al periodisme, tant al seu exercici estricte, com corresponsal d\'Europa Press i de France Press, redactor-cap del diari "Las Provincias" i director de diferents revistes. Tamb\xc3\xa9 ha exercit com a professor de Cr\xc3\xadtica Liter\xc3\xa0ria a la Universitat de Val\xc3\xa8ncia. D\'aquesta professi\xc3\xb3 mant\xc3\xa9 les seues col\xc2\xb7laboracions de columnisme literari._NEWLINE_Ha sigut director del programa cultural setmanal de televisi\xc3\xb3 "Encontres", que s\'emetia pel canal Punt 2 de Televisi\xc3\xb3 Valenciana.\n_START_SECTION_\nPremis\n_START_PARAGRAPH_\nHa obtingut nombrosos premis, entre ells el de la cr\xc3\xadtica Liter\xc3\xa0ria Valenciana al conjunt de la seua poesia, i la seua obra, que ha estat tradu\xc3\xafda, en llibre, a m\xc3\xa9s de deu lleng\xc3\xbces, premi Ciutat de Val\xc3\xa8ncia de poesia Vicente Gaos per Fragilidad de las heridas (2003), el Premi del Col\xc2\xb7legi d\'Arquitectes de Val\xc3\xa8ncia i M\xc3\xbarcia, el premi period\xc3\xadstic de la Federaci\xc3\xb3 Espanyola de Municipis i Prov\xc3\xadncies, el premi de poesia, el Segon Premi i el Premi Castella i Lle\xc3\xb3 entre altres distincions.'